ddrg/super_eurlex huggingface dataset:
Uredba Komisije (EGS) št. 1746/85

z dne 26. junija 1985

o spremembi Uredbe (EGS) št. 2289/83 o določbah za izvajanje členov 70 do 78 Uredbe Sveta (EGS) št. 918/83 o sistemu Skupnosti za oprostitev carin

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 918/83 z dne 28. marca 1983 o sistemu Skupnosti za oprostitev carin [1], in zlasti člena 143 Uredbe,

ker je izkušnja dobljena od začetka veljavnosti Uredbe Komisije (EGS) št. 2289/83 [2] pokazala, da besedilo, ki se napiše na kontrolni izvod T št. 5, carinskim organom namembnih držav članic ne pove natančno, da morajo zagotoviti, da bo ustanova ali organizacija, ki bo prejela predmet, le-tega uporabljala v skladu s pogoji potrebnimi za nadaljnjo odobritev carinske oprostitve; ker mora biti to besedilo zato spremenjeno;

ker so ukrepi predvideni v tej Uredbi v skladu z mnenjem Odbora za carinske oprostitve,

SPREJELA NASLEDNJO UREDBO

Člen 1

Člen 3(2) Uredbe (EGS) št. 2289/83 se nadomesti z:

"2. Kadar se ustanova ali organizacija, kateri je predmet posojen, dan v najem ali vanjo prenešen, nahaja v državi članici, ki je druga od tiste, v kateri se nahaja ustanova ali organizacija, ki je ta predmet posodila, dala v najem ali prenesla, bo pristojni carinski urad države članice pošiljateljice pri pošiljanju takega predmeta izdal kontrolni izvod T št. 5 v skladu s pravili, določenimi v Uredbi (EGS) št. 223/77, da bi zagotovil, da se tak predmet uporablja tako, da je še naprej opravičen do uvoza brez uvoznih dajatev. Zato vsebuje imenovani kontrolni izvod v rubriki 104 pod postavko, "drugo" eno od naslednjih vnosov:

- ,

- ,

- ,

- ,

- ,

- ,

- ."

Člen 2

Ta uredba začne veljati 1. julija 1985.

Ta uredba je v celoti zavezujoča in se uporablja v vseh državah članicah.

V Bruslju, 26. junija 1985

Za Komisijo

Cockfield

Podpredsednik

[1] UL L 105, 23.4.1983, str. 1.

[2] UL L 220, 11.8.1983, str. 15.

--------------------------------------------------
POPRAVEK
Uredbe Sveta (EGS) št. 4058/86 z dne 22. decembra 1986 o usklajenem delovanju za zaščito prostega dostopa
do tovora v čezmorskem prometu
(UL L 378, 31.12.1986, str. 21)
(Slovenska posebna izdaja, poglavje 7, zvezek 1, str. 258)
1. Četrta uvodna izjava na strani 258:
besedilo: „…, v škodo ladjarskih družb Skupnosti ali držav OVSE, …“
se glasi: „…, v škodo ladjarskih družb Skupnosti ali držav OECD, …“.
2. Prvi odstavek člena 8 na strani 260:
besedilo: „…dostop ladjarskih družb druge države OVSE, …“
se glasi: „…dostop ladjarskih družb druge države OECD, …“.338 07/Zv. 8 Uradni list Evropske unije SL
Uredba Komisije (EGS) št. 2889/86

z dne 18. septembra 1986

o spremembi Uredbe (EGS) št. 3143/85 o prodaji po znižanih cenah intervencijskega masla, namenjenega za neposredno porabo v obliki zgoščenega masla

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1335/86 [2], in zlasti člena 6(7) Uredbe,

ker je Uredba Komisije (EGS) št. 3143/85 [3], kakor je bila nazadnje spremenjena z Uredbo (EGS) št. 1741/86 [4], uvedla sistem prodaje intervencijskega masla po znižanih cenah za neposredno porabo v obliki zgoščenega masla;

ker člen 4(4) Uredbe (EGS) št. 3143/85 določa roke za predelavo masla v zgoščeno maslo in za pakiranje le-tega; ker je Uredba Komisije (EGS) št. 1325/86 [5] uvedla odstopanje od roka za pogodbe, sklenjene pred 1. majem 1986, kajti zaradi neugodnega gibanja prodaje zgoščenega masla izvajalci niso mogli upoštevati roka, ne da bi pri tem znatno tvegali v komercialnem smislu, ob upoštevanju njihove dolžnosti v skladu z nacionalnimi določbami, da na pakiranjih označijo končni datum uporabe; ker pravkar začeta oglaševalna akcija za spodbujanje uporabe zgoščenega masla še nekaj časa ne bo dala rezultatov; ker mora biti zaradi tega rok za pogodbe, sklenjene pred 1. majem 1986, še nadalje podaljšan, da lahko izvajalci izrabijo prednosti akcije;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V drugem pododstavku člena 4(4) Uredbe (EGS) št. 3143/85 se "1. september 1986" nadomesti s "1. november 1986".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 18. septembra 1986

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 119, 8.5.1986, str. 19.

[3] UL L 298, 12.11.1985, str. 9.

[4] UL L 151, 5.6.1986, str. 20.

[5] UL L 117, 6.5.1986, str. 14.

--------------------------------------------------
Uredba Sveta (EGS) št. 2915/86

z dne 16. septembra 1986

o določitvi sociostrukturnih ukrepov za uporabo v kmetijstvu na Kanarskih otokih

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Akta o pristopu Španije in Portugalske in zlasti člena 25(3) Akta,

ob upoštevanju predloga Komisije,

ker celotno ozemlje Kanarskih otokov lahko razumemo kot območje z omejenimi možnostmi, kjer nenehne in upoštevanja vredne naravne omejitve ovirajo kmetovanje;

ker je kmetijska organiziranost na Kanarskih otokih še posebej neprimerna;

ker je sociostrukturne ukrepe, ki se sedaj uporabljajo za vse regije in še zlasti na območjih z omejenimi možnostmi v Skupnosti, treba razširiti na Kanarske otoke, da bi pomagali pri razvoju kmetijskih struktur v tej regiji;

ker je v členu 155 Akta o pristopu navedeno, da je potreben sklep Sveta, ki bo določil, ali ribiške proizvode zajema Uredba Sveta (EGS) št. 355/77 z dne 15. februarja 1977 o splošnih ukrepih za izboljšanje pogojev, v katerih se proizvajajo in tržijo kmetijski in ribiški proizvodi [1], nazadnje spremenjena z Uredbo (EGS) št. 3827/85 [2];

ker je uporaba zgoraj navedenih sociostrukturnih ukrepov za Kanarske otoke združljiva s splošnimi cilji skupne kmetijske politike,

SPREJEL NASLEDNJO UREDBO:

Člen 1

1. Za Kanarske otoke se uporabljajo skupni ukrepi, ki jih uvajajo Uredba Sveta (EGS) št. 797/85 z dne 12. marca 1985 o izboljšanju učinkovitosti kmetijske strukture [3], Uredba (EGS) št. 355/77 in Uredba Sveta (EGS) št. 1360/78 z dne 19. junija 1978 o skupinah in združenjih proizvajalcev [4].

2. Odstavek 1 nima za posledico uporabe skupnega ukrepa za ribiške proizvode, ki ga uvaja Uredba (EGS) št. 355/77.

Člen 2

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. januarja 1986.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. septembra 1986

Za Svet

Predsednik

M. Jopling

[1] UL L 51, 23.2.1977, str. 1.

[2] UL L 372, 31.12.1985, str. 1.

[3] UL

L 93, 30.3.1985, str. 1.

[4] UL L 166, 23.6.1978, str. 1.
Uredba Komisije (EGS) št. 1030/86

z dne 8. aprila 1986

o uvrstitvi blaga v tarifno podštevilko 73.40 B skupne carinske tarife

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno uporabo nomenklature skupne carinske tarife [1], kakor je bila nazadnje spremenjena z Uredbo (EGS) št. 2055/84 [2], in zlasti člena 3 Uredbe,

ker je za zagotovitev enotne uporabe nomenklature skupne carinske tarife treba predvideti uvrstitev obročka za ključe, ki je sestavljen iz ponikljane jeklene verižice, ki je dolga približno 3 cm, in ki ima na enem koncu obroček iz iste kovine, ki se ga lahko odpira in zapira ter na drugem koncu majhno zaščitno pokrivalo iz plastičnega materiala (približno 5 × 2,5 cm), ki vsebuje miniaturni imenik, platnica katerega ima reklamno sporočilo;

ker skupna carinska tarifa, priložena k Uredbi Sveta (EGS) št. 950/68 [3], kakor je bila nazadnje spremenjena z Uredbo (EGS) št. 3679/85 [4], našteva v tarifni številki 73.40 druge izdelke iz železa ali jekla in v tarifni številki 48.18, med drugim registre, delovne zvezke, notese, memorandumske bloke, knjige za naročilnice in pobotnice ter dnevnike; ker se te tarifne številke lahko upošteva pri uvrstitvi zadevnega blaga;

ker je obroček za ključe sestavljen izdelek; ker je imenik premajhen, da bi bil praktično uporaben; ker dajejo obroček in verižica iz ponikljanega jekla izdelku, ob upoštevanju njegove normalne uporabe, bistvene značilnosti v okviru pomena splošnega pravila 3(b) za razlaganje nomenklature splošne carinske tarife; ker je zato obroček za ključe treba uvrstiti v podštevilko 73.40 B;

ker so ukrepi, določeni v tej uredbi, skladni z mnenjem Odbora za nomenklaturo skupne carinske tarife,

SPREJELA NASLEDNJO UREDBO:

Člen 1

Obroček za ključe, sestavljen iz ponikljane jeklene verižice, dolge približno 3 cm, ki ima na enem koncu obroček iz iste kovine, ki se lahko odpira in zapira in na drugem koncu majhno zaščitno pokrivalo iz plastičnega materiala (približno 5 × 2,5 cm), ki vsebuje miniaturni imenik, platnica katerega ima reklamno sporočilo, se uvrsti v skupno carinsko tarifo v podštevilko:

73.40 Drugi izdelki iz železa ali jekla:

B. Drugo.

Člen 2

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. aprila 1986

Za Komisijo

Cockfield

Podpredsednik

[1] UL L 14, 21.1.1969, str. 1.

[2] UL L 191, 19.7.1984, str. 1.

[3] UL L 172, 22.7.1968, str. 1.

[4] UL L 351, 28.12.1985, str. 2.

--------------------------------------------------
UREDBA SVETA (EGS) št. 1580/87

z dne 2. junija 1987

o sklenitvi Sporazuma med Evropsko gospodarsko skupnostjo in Vlado Republike Gambije o ribolovu v obalnih vodah Gambije in sprejemu določb za njegovo uporabo

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju Akta o pristopu Španije in Portugalske in zlasti člena 155(2)(b) Akta,

ob upoštevanju predloga Komisije [1],

ob upoštevanju mnenja Evropskega parlamenta [2],

ker sta se Skupnost in Gambija s pogajanji uskladili o Sporazumu o ribolovu v obalnih vodah Gambije, ki daje ribičem Skupnosti nove možnosti ribolova v vodah, nad katerimi ima Republika Gambija suverenost ali so v njeni jurisdikciji, in ga parafirali;

ker skladno s členom 155(2)(b) Akta o pristopu Svet določi postopke tako, da se lahko upoštevajo vsi interesi ali del interesov Kanarskih otokov, kadar sprejema odločitve za vsak primer posebej, zlasti z namenom sklenitve sporazumov o ribištvu s tretjimi državami; ker je v danem primeru treba določiti navedene postopke;

ker je v interesu Skupnosti, da odobri ta sporazum,

SPREJEL NASLEDNJO UREDBO:

Člen 1

Sporazum med Evropsko gospodarsko skupnostjo in Vlado Republike Gambije o ribolovu v obalnih vodah Gambije se odobri v imenu Skupnosti.

Besedilo Sporazuma je priloženo tej uredbi.

Člen 2

Da bi upoštevali interese Kanarskih otokov, se Sporazum in, kolikor je potrebno za njegovo izvajanje, določbe skupne ribiške politike o ohranjanju in upravljanju ribolovnih virov uporabljajo tudi za plovila, ki plujejo pod zastavo Španije in so trajno registrirana v registrih pristojnih organov na lokalni ravni (registros de base) na Kanarskih otokih, pod pogoji iz opombe 6 Priloge I k Uredbi Sveta (EGS) št. 570/86 z dne 24. februarja 1986 o opredelitvi koncepta "proizvodi s poreklom" in načinih upravnega sodelovanja pri trgovini med carinskim ozemljem Skupnosti, Ceuto in Melillo ter Kanarskimi otoki [3].

Člen 3

Predsednik Sveta da obvestilo iz člena 17 Sporazuma.

Člen 4

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 2. junija 1987

Za Svet

Predsednik

Ph. MAYSTADT

[1] UL C 42, 20.2.1987, str. 10.

[2] Mnenje podano d

ne 15. maja 1987 (še ni objavljeno v Uradnem listu).

[3] UL L 56, 1.3.1986, str. 1.
Uredba Komisije (EGS) št. 321/88

z dne 2. februarja 1988

o spremembi Uredbe (EGS) št. 2730/81 o določitvi seznama agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov

KOMISIJA EVROPSKIH SKUPNOSTI JE

ob upoštevanju pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 3904/87 [2], in zlasti členov 13(3) in 17(4) Uredbe,

ker je Uredba Komisije (EGS) št. 2730/81 [3], kakor je bila nazadnje spremenjena z Uredbo (EGS) št. 2498/87 [4], določila seznam agencij v državah nečlanicah uvoznicah, ki so upravičene izdajati razpise v sektorju mleka in mlečnih proizvodov;

ker je v smislu najnovejših podatkov, ki so na razpolago Komisiji, o trgovski praksi, ki se izvaja v zadevnih državah uvoznicah, in o formalnih značilnostih zadevnih agencij, treba spremeniti Uredbo (EGS) št. 2730/81;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

V prilogi k Uredbi (EGS) št. 2730/81 se seznam organizacij, ki objavljajo razpise, spremeni v zvezi z Malto:

"Država uvoznica | Organizacija, ki objavlja javne razpise |

Malta | Malta Dairy Products Limited, Old Railway Station, The Dairy Hamrun, Malta; Maltese Government Ministry of Trade, Lascaris, La Valletta." |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. februarja 1988

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 370, 30.12.1987, str. 1.

[3] UL L 272, 26.9.1981, str. 25.

[4] UL L 232, 19.8.1987, str. 12.

--------------------------------------------------
Uredba Komisije (EGS) št. 1609/88

z dne 9. junija 1988

o določitvi skrajnega časa za uskladiščenje masla, prodanega v skladu z Uredbama (EGS) št. 3143/85 in (EGS) št. 570/88

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 804/68 z dne 27. junija 1968 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (EGS) št. 1109/88 [2], in zlasti člena 6(7) Uredbe,

ob upoštevanju Uredbe Sveta (EGS) št. 985/68 z dne 15. julija 1968 o določitvi splošnih pravil za intervencijo na trgu za maslo in smetano [3], kakor je bila nazadnje spremenjena z Uredbo (EGS) št. 842/88 [4], in zlasti člena 7a Uredbe,

ker mora biti v skladu s členom 1 Uredbe Komisije (EGS) št. 3143/85 z dne 11. novembra 1985 o prodaji po znižanih cenah intervencijskega masla namenjenega za neposredno porabo v obliki zgoščenega masla [5], kakor je bila nazadnje spremenjena z Uredbo (EGS) št. 775/88 [6] in v skladu s členom 1 Uredbe Komisije (EGS) št. 570/88 z dne 16. februarja 1988 o prodaji masla po znižanih cenah in o dodelitvi pomoči za maslo in zgoščeno maslo za uporabo v proizvodnji peciva, sladoleda in drugih živil [7], kakor je bila spremenjena z Uredbo (EGS) št. 949/88 [8], maslo, dano v prodajo, uskladiščeno pred določenim datumom; ker je ta datum določen na podlagi gibanj zalog in razpoložljivih količin;

ker je po začetku veljavnosti zgoraj navedene Uredbe (EGS) št. 570/88, Uredbo Komisije (EGS) št. 1726/84 z dne 18. junija 1984, ki določa časovno omejitev za uskladiščenje masla, prodanega v skladu z Uredbama (EGS) št. 262/79 in (EGS) št. 3143/85 [9], kakor je bila nazadnje spremenjena z Uredbo (EGS) št. 685/88 [10], treba razveljaviti;

ker so ukrepi, predvideni s to uredbo, v skladu z mnenjem Upravljalnega odbora za mleko in mlečne proizvode,

SPREJELA NASLEDNJO UREDBO:

Člen 1

Maslo iz člena 1(1) Uredbe (EGS) št. 3143/85 je moralo biti prevzeto v skladiščenje pred 1. januarjem 1987.

Maslo iz člena 1 Uredbe (EGS) št. 570/88 je moralo biti prevzeto v skladiščenje pred 1. januarjem 1987.

Člen 2

Uredba (EGS) št. 1726/84 se razveljavi.

Člen 3

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 9. junija 1988

Za Komisijo

Frans Andriessen

Podpredsednik

[1] UL L 148, 28.6.1968, str. 13.

[2] UL L 110, 29.4.1988, str. 27.

[3] UL L 169, 18.7.1968, str. 1.

[4] UL L 87, 31.3.1988, str. 4.

[5] UL L 298, 12.11.1985, str. 9.

[6] UL L 80, 25.3.1988, str. 31.

[7] UL L 55, 1.3.1988, str. 31.

[8] UL L 92, 9.4.1988, str. 43.

[9] UL L 163, 21.6.1984, str. 28.

[10] UL L 71, 17.3.1988, str. 26.

--------------------------------------------------
Uredba Sveta (EGS) št. 1811/88

z dne 23. junija 1988

o izvajanju Sklepa 1/88 EGS-EFTA Skupnega Odbora "Skupni tranzit", ki spreminja dodatke I, II in III h Konvenciji z dne 20. maja 1987 o skupnem tranzitnem postopku

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in člena 113 Pogodbe,

ob upoštevanju predloga Komisije,

ker člen 15(3) Konvencije med Evropsko Skupnostjo, Republiko Avstrijo, Republiko Finsko, Republiko Islandijo, Kraljevino Norveško, Kraljevino Švedsko in Švicarsko konfederacijo o skupnem tranzitnem postopku [1] prenaša pristojnost na Skupni Odbor, ki je bil ustanovljen s to Konvencijo, da s sklepom sprejme spremembe k Dodatkom h Konvenciji;

ker je Skupni Odbor odločil, da spremeni in prilagodi nekatere določbe dodatkov I, II in III h Konvenciji;

ker so te spremembe in prilagoditve predmet Sklepa 1/88 Skupnega Odbora; ker je potrebno sprejeti ukrepe za izvajanje tega sklepa,

SPREJEL NASLEDNJO UREDBO:

Člen 1

Sklep 1/88 EGS-EFTA Skupnega odbora "Skupni tranzit", ki spreminja dodatke I, II in III h Konvenciji o skupnem tranzitnem postopku, se uporablja v Skupnosti.

Besedilo navedenega sklepa je v Prilogi k tej uredbi.

Člen 2

Ta uredba začne veljati na dan objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 23. junija 1988

Za Svet

Predsednik

W. von Geldern

[1] UL L 226, 13.8.1987, str. 1.

--------------------------------------------------
Uredba Komisije (EGS) št. 2325/88

z dne 26. julija 1988

o spremembah nekaterih uredb, ki se uporabljajo za skupno ureditev trga za riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1418/76 z dne 21. junija 1976 o skupni ureditvi trga za riž [1], kakor je bila nazadnje spremenjena z Uredbo (EGS) št. 2229/88 [2], in zlasti členov 16(5) in 19 Uredbe,

ker skladno z Uredbo Sveta (EGS) št. 1418/76 od 1. septembra 1988 riž ne bo več razdeljen v dve kategoriji, ampak v tri, in sicer v okroglozrnati, srednjezrnati in dolgozrnati riž; ker zadnji dve kategoriji ustrezata stari kategoriji dolgozrnatega riža;

ker je torej treba spremeniti Uredbo Komisije št. 467/67/EGS z dne 21. avgusta 1967 o določitvi pretvorbenih količnikov, stroškov predelave in vrednosti stranskih proizvodov za razne stopnje predelave riža [3], kakor je bila nazadnje spremenjena z Uredbo (EGS) št. 2249/85 [4] in Uredbo Komisije (EGS) št. 1613/71 z dne 26. julija 1971 o podrobnih pravilih za določanje cen CIF in dajatev za riž in lomljeni riž ter korekcijskih zneskov v zvezi s tem [5], kakor je bila nazadnje spremenjena z Uredbo (EGS) št. 2117/80 [6],

ker so ukrepi, predvideni s to uredbo, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

V Uredbi št. 467/67/EGS se v členih 1(2) in (3) ter 3(2)(b) in (3)(b) "dolgozrnati riž" nadomesti s "srednjezrnati ali dolgozrnati riž".

Člen 2

Uredba (EGS) št. 1613/71 se spremeni:

1. Člen 4(2) se nadomesti:

"2. Za dolgozrnati ali srednjezrnati oluščeni riž:

(a) za srednjezrnati ali dolgozrnati oluščeni riž, prilagojen za razlike v kakovosti v primerjavi s standardno kakovostjo;

(b) če je to ustrezno, za srednjezrnati in dolgozrnati neoluščeni riž, prilagojen s pretvorbenimi količniki, stroški brušenja in vrednostjo stranskih proizvodov ter vsemi razlikami v kakovosti v primerjavi s standardno kakovostjo."

2. Člen 4(4) se nadomesti:

"4. Za srednjezrnati ali dolgozrnati brušeni riž:

(a) za srednjezrnati ali dolgozrnati brušeni riž, prilagojen za razlike v kakovosti v primerjavi s standardno kakovostjo, za katero se določi cenovni prag za oluščeni riž, pri čemer se te razlike popravijo s količnikom, uporabljenim pri pretvorbi dolgozrnatega oluščenega riža v dolgozrnati brušeni riž;

(b) če je to ustrezno, za srednjezrnati ali dolgozrnati polbrušeni riž, ki se popravi za pretvorbeni količnik, stroške brušenja in vrednost stranskih proizvodov zaradi pridobivanja srednjezrnatega ali dolgozrnatega brušenega riža, pri čemer se cena popravi skladno s pododstavkom (a) zgoraj.".

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. septembra 1988.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. julija 1988

Za Komisijo

Frans Andriessen

Podpredsednik

[1] UL L 166, 25.6.1976, str. 1.

[2] UL L 197, 26.7.1988, str. 30.

[3] UL 204, 24.8.1967, str. 1.

[4] UL L 210, 7.8.1985, str. 13.

[5] UL L 168, 27.7.1971, str. 28.

[6] UL L 206, 8.8.1980. str. 15.

--------------------------------------------------
Uredba Komisije (EGS) št. 3745/89

z dne 13. decembra 1989

o spremembi Uredbe (EGS) št. 2220/85 o skupnih podrobnih pravilih za uporabo sistema varščin za kmetijske proizvode

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Uredbe Sveta (EGS) št. 1491/85 z dne 23. maja 1985 o določitvi posebnih ukrepov glede soje [1], kakor je bila nazadnje spremenjena z Uredbo (EGS) št. 2217/88 [2], in zlasti člena 2(8) Uredbe,

ker se prvi člen Uredbe Komisije (EGS) št. 2220/85 [3], kakor je bila nazadnje spremenjena z Uredbo (EGS) št. 1181/87 [4], nanaša na kmetijske uredbe Skupnosti, ki zahtevajo, da se položi varščina kot zagotovilo za plačilo zapadlega zneska, če obveznost ni izpolnjena;

ker niti Uredba Sveta (EGS) št. 1491/85 niti Uredba (EGS) št. 2194/85 z dne 25. julija 1985 o sprejetju enotnih pravil glede posebnih ukrepov za sojo [5], kakor je bila nazadnje spremenjena z Uredbo (EGS) št. 1231/89 [6], čeprav uvajata sistem varščin, nista navedeni v členu 1 Uredbe (EGS) št. 2220/85; ker je zato, da se zagotovi enotna razlaga, ki zajema tudi prej navedeni sistem, treba ustrezno dopolniti Uredbo (EGS) št. 2220/85;

ker so ukrepi, predvideni s to uredbo v skladu z mnenjem vseh pristojnih upravljalnih odborov,

SPREJELA NASLEDNJO UREDBO:

Člen 1

V Uredbi (EGS) št. 2220/85 se členu 1 doda točka (g):

"(g) Uredba (EGS) št. 1491/85 (soja) [7]."

Člen 2

Ta uredba začne veljati dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 1989

Za Komisijo

Ray Mac Sharry

Član Komisije

[1] UL L 151, 10.6.1985, str. 15.

[2] UL L 197, 26.7.1988, str. 11.

[3] UL L 205, 3.8.1985, str. 5.

[4] UL L 113, 30.4.1987, str. 31.

[5] UL L 204, 2.8.1985, str. 1.

[6] UL L 128, 11.5.1989, str. 24.

[7] UL L 151, 10.6.1985, str. 15.

--------------------------------------------------